
Nosaltres i el comú 


Davant tanta retallada, repressió, mentides i un llarg etcètera de 
polítiques en contra de la població en general, hem de demostrar 
que sabem com podríem viure sense els que ens estan oprimint 
i que podem fer-ho realitat. Nosaltres sabem millor què ens 
convé i que hauríem de guiar-nos pel sentit comú. 

Ben al contrari d'els pocs que ens governen, ja que el poder els 
encega del que realment necessita el poble, guiant-se per 
interessos individualistes per a poder seguir amb els privilegis 
que ells mateixos s'atorguen. I així van governant, desmantellant 
a cop de decret llei, els guanys socials que tants anys ens han 
costat d'aconseguir. Si els interessa fer-li un favor al de tal 
empresa, per continuar estant en la seva llista de contactes, 
pacten; si per aquests pactes han de requalificar qualsevol 
terreny no urbanitzable, ho fan, no importa si amenacen milers 
de famílies o si els terrenys son imprescindibles pel bon 
funcionament de l'ecosistema natural català o de la Terra. Si ells, 
i només ells, poden viure millor, ho realitzen, sense importar que 
el que dictaminin tingui una mínima de lògica. 



Editorial 


Nosaltres sabem bé què ens cal per viure, sabem que hem de 
mantenir i regenerar l'hàbitat natural, cada cop més destruït pel 
capitalisme salvatge, sinó ens avoquem al suïcidi col·lectiu de 
l'espècie humana. Sabem que, amb l'autogestió del barri o poble 
on vivim, sabrem les pròpies necessitats i el que tenim de sobres 
i ens arribaran notícies del que els pobles del costat necessiten i 
tenen. Nosaltres, a les nostres feines, hi sabem treballar 
cooperativament, sense necessitat que hi hagi algú per sobre 
d'algú altre. El suport mutu i l'autogestió s'han demostrat molt 
més eficaços que qualsevol directriu d'un consell de “savis”. La 
xarxa assembleària no para de teixir-se i cada dia és més 
densa. Una política horitzontal realitzada entre tota la població 
cada cop és més plausible. Una política lògica, realitzada entre 
totes. 

Nosaltres, sabem com podem funcionar en base a la raó i al 
sentit comú dels que ens envolten. Ells no ens fan cap falta, 
prescindim-ne i comencem. 

La Rosa dels Vents 

Publicació de debat llibertari als Països Catalans 


Si vols col·laborar amb La Rosa dels Vents, ja sigui distribuint, escribint, traduint, 

a: 

La Rosa dels Vents 
Ateneu Llibertari de Sants 
C/ Maria Victòria, 10 

O via correu electrònic: correu@larosadelsvents.cat 

També pots trobar-nos a internet: http://larosadelsvents.cat 

La opinió expressada en els articles ho són de la persona autora en particular i no 
tenen perquè ser compartits pel col·lecitiu editor. 

Portada: Gat de la Vaga Salvatge davant Montserrat 
Esquerra: Manifestació Habitatge #18n 2011 #MaiMésSoles 

Kairós! Ritmes i política de 
moviment 

Des del 15M estem ficats en una nova onada de mobilitzacions. Els 
cicles de lluites se succeïxen i incorporen bases socials al 
moviment: de les places als barris, hospitals, universitats... Sectors 
abans aliens o poc afectats per la precarietat i fexclusió ja no poden 
negar per més temps que el neoliberalisme crida a la seva porta. 
Aviat les pròpies bases del conservadurisme patiran les 
conseqüències dels seus governs: mesures com ara la supressió de 
les pagues extra o la pujada del IVA prometen arrasar amb el petit 
comerç. 

Per primera vegada des de la Transició, el règim es veu desbordat 
per una multitud que fa seus els carrers. Les polítiques repressives 
s'estan endurint: ja són varis els morts en comissaria, més qui han 
perdut un ull per bales de goma, més encara qui han estat 
empresonats i incomptables qui hem rebut cops de porra tot i 
manifestar-nos pacíficament. Controls identificatius al carrer 
demanant la ideologia i d'altres pràctiques per intimidar les i els 
manifestants i crear un ambient desmobilitzador. 

Tot i així el moviment ha continuat, fort, empoderant-se amb cada 
cicle, concantenant de manera sinèrgica les diferents mobilitzacions 
en una única onada cada vegada més ambiciosa. Pel 15S s'anuncia 
ja el bloqueig de Las Cortes. Tot i els gests cada vegada més 
habituals dels partits de l'esquerra subalterna per fer creure que 
estan a l'alçada de les exigències del 99% o de la voluntat dels 
sindicats dels Pactes de la Moncloa per contenir les mobilitzacions 
dins del marc de la protesta i pressió institucionalitzades, el fet és 
que les equacions d'ahir, ja no funcionen. El comandament joga 
amb un escenarii fins ara inèdit: on abans hi havia marge per 
integrar a uns i precaritzar la resta, ara ja no és el cas. El moviment 
està assegurat. 

La fase expressiva ha acabat, hem guanyat 

Un any després del 15M el moviment entra de manera progressiva, 
però inevitable en una fase diferent. En aquesta etapa ja no caldrà 
preguntar-se com és que la gent no és mobilitza. Només des d'una 
perspectiva malintencionada es pot demanar una cosa així. Tot i que 
no falten “pesimistes” que sempre reprodueixen les lògiques de 
significació del comandament, el fet és que no cal una guerra de 
xifres per reconèixer que 2011 ha estat un any de mobilitzacions 

Sigui com sigui, a partir d'ara el moviment no s'haurà de mesurar 
per la seva capacitat de fer sortir la gent al carrer. La clau de la 
política de moviment no es troba ja en el seu aspecte més visible 
(les grans accions col·lectives), sinó més aviat en com aconseguir 
incidir sobre les polítiques públiques, canviar governs, modificar les 
estructures dels règims i fins i tot provocar un canvi de règim. Tot 
això és perfectament possible. La qüestió, però, és quina pregunta 
ens fem: quanta gent surt al carrer? o, què hem aconseguit sortint al 
carrer? 


Canvi de pregunta, canvi d'escenari 


Segons quines preguntes ens plantejem, canvia l'escenari en que ens 
trobem. No es per res que el comandament vol un activisme 
demanant-se “quanta gent ha sortit aquesta vegada al carrer?” Per 
contra, la pregunta “què es el que hem aconseguit?” ens fa veure les 
coses de manera diferent; ens fa comprendre que, de fet, la fase 
expressiva, la fase de la protesta, ja ha acabat. O com deia el 77 
italià: “la rivoluzione è finita, abbiamo vinto”. 


En efecte, el 15M s'ha acabat i hem guanyat: el règim s'enfonsa 
lentament, la legitimitat no està ja de part dels governs, etc. Però 
això ens porta a una nova qüestió on s'ha de fer front a un dilema 
que no tots els manifestants volen acceptar (i per això molts 
prefereixen insistir en manifestacions massives abans que donar 


més intens que 2010 i 2012 va camí de mobilitzar més encara que 
2011, si cal. 

resposta al que no ens porta a una situació igual de fàcil): què és el 
que hem aconseguit i que cal pensar que aconseguirem d'aquests 
governs? O, fins i tot, què és el que podrem aconseguir d'aquest 
règim? Una modificació de les polítiques públiques? Això van 
creure no pocs amb Zapatero i el PP va guanyar les eleccions. Una 
convocatòria anticipada d'eleccions? L'actual escenari, amb una 
majoria absoluta a Madrid, és motl probablement el més estable que 
pot oferir el règim. 

Cap a on anem, doncs? La fi de la fase expressiva ens porta a una 
segona fase: la fase instituent. Cada vegada és més gent la que es 
troba en una situació en la que no pot esperar a la fi de la 
legislatura. La crisi s'agrava massa i jogar a la macropolítica, als 
líders de masses o a altres fantasies ideològiques, no resol el dia a 
dia, les necessitats concretes, l'encaix en un marc institucional que 
aporti el que l'Estat ha renunciat a donar. Cal madurar com 
moviment i això vol dir produir les institucions d'una alternativa 
(institucions econòmiques, educatives, culturals, etc.). 


La situació no permet limitar-se a anar una manifestació i esperar 
que el govern respongui positivament. En línies generals, la lògica 
del mobilització>negociació>progrès fa temps que no funciona. El 
règim ha esgotat la seva potència. Des del comandament, no s'ha 
modificat la Constitució per res, no es nega qualsevol negociació 
per res. Fins i tot a la mineria, el fet és que el govern no vol 
negociar i no es veu forçat. I això no ho fa perque siguin gent 
dolenta, que ho són, sinó perquè poden. 


D'això es tracta, en definitiva: de poder o no poder. Si el 
comandament no negocia és perquè sap que no hi ha un 
“contra/poder” efectiu, un “poder contra”, és perquè és 
perfectament conscient que una gran majoria de les esquerres està 



Opinió 

entrampada en la creència supersticiosa (i/o interessada) que diu 
que el règim es proposa com objectiu el be comú; viu el somni de 
l'heteronomia capitalista que ara es torna en el malsomni d'una crisi 
sense fi. 

De la fase institucional al règim polític del comú 

La fase expressiva ha acabat, hem guanyat. Ara cal inventar, 
produir, afavorir, promoure les institucions del moviment en la 
perspectiva d'instaurar un règim alternatiu a l'existent: el règim 
polític del comú. Qui vulgui trobar solucions efectives al present 
estat de coses, instituir un autèntic contrapoder, ha de comprendre 
que l'horitzó temporal en que hem d'actuar és el de 1978, el del 
trencament de tot pacte constitucional. I això vol dir veure el 
present des dels anys de la dictadura, des de la perspectiva d'un 
temps en que la gent s'havia de valer per si mateixa per poder 
disposar dels drets que més tard és van legalitzar en la constitució 
formal. 

El canvi, però, no passa per reivindicar la Constitució 1978, ni per 
fer-ne una nova mitjançant un procés constituent. El canvi efectiu 
de les relacions de poder a favor del moviment passa per recuperar 
la autonomia perduda a la Transició, per articular altra constitució 
material de la societat. Potser no tan visibles com les 
manifestacions els últims anys han vist néixer un munt 
d'institucions autònomes i amb prou capacitat com per engegar 
alternatives efectives. El futur passa per reforçar-les, difondre-les i 
articular-les en el règim polític del comú. 


Raimundo Viejo Vinas 
Artefakte + Professor de Ciències Polítiques, UdG 

Continuem lluitant 

Ahir ens varem decidir a tomar a treure a pasturar la nostra petita 
pancarta. Parlo d'aquell parell de frases, cortesia del company Joaquim 
Llorens, que vareu fer sortir com a portada del número tres de la segona 
època. En aquella ocasió, i em refereixo al 10 de juny de 2010, va ser 
perquè les vaig trobar d'allò més adients per descriure el meu sentiment 
de pena per tota la gent que encara creia en aquest sistema que li diuen 
democràcia, i que pensen, que és el millor que poden i podran mai 
aconseguir. 

cap, pensant si seria capaç de posar-me al darrera d'un lema com 
"Catalunya, nou Estat d'Europa". M'esgarrifa només de pensar en el que 
aquesta frase significa. Tota la vida essent llibertari, i ara, m'havia de 
posar al cantó d'una pancarta que en la mateixa frase incloïa Catalunya i 
Estat amb majúscules! Era el moment de treure-li la pols, altre cop, a 
les frases del company cooperativista i tractar de despertar alguna 
consciència... 


D'ençà de llavors molt poc ha 
canviat. Abans li deien Estatut 
d'Autonomia i ara li diuen Pacte 
Fiscal. Hi feia voltes i més voltes 
al 



Molts pocs, molt poques, em temo, ho van entendre ara fa dos anys. 
Encara menys ho van entendre els que s'acostaven a preguntar i 
s'emportaven un: "No hem vingut ací a defensar cap Estatut 
d'Autonomia companya... De fet ni tant sols l'hem votat... Fins i tot et 
podria dir que ens fa cagar aquest paper mullat que us han venut com la 
solució a tots els vostres problemes...". Llavors, et miraven amb cara de 
pa agre i deien: "I doncs, què hi feu ací?". La resposta, els deixava 
encara més espantats: "Has llegit les frases que fa hores que passegem 
per aquí? Ho diuen tot amic, 
amiga. Venim a tractar de 
despertar consciències, venim a 
defensar-te a tu i a l'altre i a 
l'altre. Tots els que heu votat per 
quelcom que, com ha quedat clar, 
no ha servit de res. Venim a 
veure, si algun de vosaltres, se 
n'adona que aquest sistema que 
vosaltres legitimeu cada cop que 
aneu a posar un paper en les seves 
capses de plàstic, és una mentida i 
a més a més és la vostra presó". 


Res m'havia preparat pel que allà vaig trobar. M'ho podia imaginar, és 
cert que ho havia pensat, però tot i així, el cop va ser molt fort. Tenia 
l'esperança de que l'efecte de les primaveres àrabs hauria fet efecte en 
una població cada cop més dolguda, en un poble cada cop més trepitjat. 
Però no va ser així... Igual que va passar amb les acampades, igual que 
sempre abans, tot va quedar en res. Gent amb banderes d'Europa i un 
estel més, volent la nostra independència i la ràpida adhesió a la UE, al 
Banc Mundial, al Fons Monetari Internacional, a l'OCDE, i després què 
més? Un exèrcit català i la nostra entrada a l'OTAN?! Eslògans com: 

"Independència és la 
solució" (sí, i després què 
em preguntava jo... CDC, 
ERC, PSC,... estem fotuts), 
una manifestació totalment 
polititzada per la 
partitocràcia autòctona amb 
la sana intenció 
d'aconseguir rèdits 

electorals. Resumides 
comptes, un fàstic. 


Síl™, 

MAIAWft Sifj Ffifíir ve un K 

úwyjítaLitf 7rrfA W 

«**•***« 


Cada cop que hi penso no 
puc més que sentir pena. És 
que la gent no pensa? És 
que la gent no es planteja 
les coses? I em temo, que 
la resposta és: no. Ara fa 
uns 

anys, a l'Autònoma de Barcelona, un catedràtic de sociologia, el senyor 
Miquel Estruch, parlava de l'opinió pública, i deia que era quelcom que 
no existia. Em vaig quedar sorprès, per mi, un tipus de ciències, allò va 
ser revelador. Ho vaig estar rumiant, a veure què volia dir aquell home 
exactament. I efectivament, després d'un temps vaig arribar a la 
mateixa conclusió. La gent, en general, no pensa. És molt més còmode 
quedar-se a casa i que t'ho donin tot fet. Treballar les teves vuit, deu o 
dotze hores, arribar, posar la televisió, poder marxar un cap de setmana 
a pastar un xic per la muntanya o a la platja. Arribar l'estiu, fer unes 
vacances. I ja està, són feliços. 



Deixen llavors, que la seva opinió sigui generada per tota una nissaga 
de gent que es dedica a això professionalment. I clar, aquests 
generadors d'opinió no són gent com vosaltres, ni com jo, ni com 
moltes companyes i companys que creiem en que un nou model és 
possible. La gent s'agafa al que diuen als mitjans de comunicació, és el 
més fàcil, és el que tenen més a ma. Tots sabem de qui són els mitjans 
de comunicació. I així ens va. 


s'atançava a felicitar-nos per la nostra pancarta, 
gent també volia saber què volia dir aquella 
estelada amb el triangle negre. Molta, 

moltíssima gent es va endur respostes 
que sortien dels nostres cors. 

"Independència si, arreglem el 
que tenim més a prop, 

defensem la nostra cultura, 
la nostra llengua i donem la 
sobirania al poble de 
Catalunya. Construïm entre 
tots, un pedaç de terra on 
viure, mantenint les nostres 
tradicions." Fins aquí 
semblava que tots hi estaven 
d'acord, i com sempre abans, 
el problema sorgia quan deies: 
"Destruïm la classe 

empresarial i la casta política que de fet són el mateix. Carreguem-nos 
aquells que ens dominen, aquells supeditats als diners i als mercats, la 
classe burgesa catalana que és la mateixa que l'espanyola, diguem no 
als espoliadors financers, organitzem-nos d'un altre manera". Després 
de les últimes frases alguns sortien corrents, astorats, d'altres però, es 
quedaven pensant. Esperem avui, ser un o dos més, la pallissa d'ahir 
haurà valgut la pena. Escampem el germen. 

L'endemà que ha de venir. Queda molta feina que fer companyes i 
companys. Som poques, som pocs, com sempre abans havia passat, 
però seguim lluitant contra la infàmia. 

La pèssima situació actual està portant a gent que mai abans s'havia 
plantejat les coses a fer-li un parell de voltes a les diferents situacions 
abans de quedar-se amb el que diuen els diaris, ràdios o les televisions. 
Sempre abans havia pensat que les classes populars eren les que 
haurien de destruir el sistema; avui, tal i com s'estan desenvolupant les 
coses, penso que l'estan destruint les mateixes classes dominants. Ens 
estan collant massa, han robat massa, han robat tant que fins i tot s'han 
robat entre ells. Ara, tenen por, perquè això se'ls hi desmanega. La 
guingueta que han heretat dels seus avis, besavis i rebesavis se'ls 
esfondra. El poble, arreu on mires, cada cop està més dolgut, cada cop 
està més enfadat. Encara que ells no ho vulguin i que ens tinguin 
muntant un sistema educatiu cada cop més precari, el poble cada cop 
pensa més, el poble es planteja les coses. El poble, haurà de donar el 
cop de gràcia i tot això se'ls hi desmanegarà als morros. 

Aquesta voldria ser una felicitació per totes aquelles i aquells, que com 
vosaltres des de la Rosa dels Vents, continueu lluitant per un món 
millor, per un món més just, per un racó en aquest planeta anomenat 
Catalunya que és en el fons el que ens toca defensar a nosaltres. 
L'enemic tenim molt clar qui és, continuen tenint sota el seu control els 
mitjans de comunicació, totes les eines de repressió al seu abast i els 
recursos econòmics necessaris per plantar-nos cara en aquesta guerra 
no declarada. Nosaltres continuem essent pocs, els nostres mitjans són 
limitats, però tenim unes armes amb les que ells no poden competir i 
que són els anhels d'un poble que vol ser lliure en tots els aspectes. 


Estel Petit 

Defensem la senyera 


La senyera, la bandera de Catalunya i, depèn de com, de tots el 
Països Catalans (tot i que no tothom hi estaria d’acord, però 
l’article no va d’això). Emblema que molts menyspreen, insígnia 
d’un poble que - potser pel seu estat d’esclavatge vers un altre 
poble - moltes vegades, masses vegades s’empetiteix i renega 
d’alçar el cap amb orgull i reivindicar que existeix al món, que 
no és millor que els altres, però tampoc pitjor. 

La senyera té un origen nobiliari, això és sabut, era l’emblema 
d’una nissaga de poderosos que com a tals exercien una relació 
d’oprimir el poble, en ple feudalisme on la vida del serf era una 
més de les possessions del senyor feudal. La història és la que és 
i no s’ha de negar ni endolcir cercant una idealització per 
justificar quelcom, però basar-se en aquest fet per renegar-hi és 
un error. Una bandera (com és en aquest cas la senyera) és un 
símbol i, com molts d’altres, canvia el seu significat amb el pas 
del temps, i la nostra bandera fa ja moltes dècades que passà per 
aquest procés. Avui en dia la senyera és l’emblema nacional de 
Catalunya i per tant no representa a cap nissaga ni cap elit 
social, és, simplement, l’ensenya de tots els catalans, del poble 
català. 

Hi ha qui argumenta que no poden fer seu un símbol que els 
Mossos d’Esquadra (garants de fer respectar la voluntat de qui 
mana i evitar que es trenqui l’status quo) duen en el seu 


uniforme. Ja de per si em sembla prou trist que algú hagi d’estar 
pendent dels símbols que porta els seus enemics o oponents per 
tal decidir quins porta ell, però és que en aquest cas és un sense 
sentit aquest argument, la senyera no és propietat dels Mossos 
d’Esquadra ni de la Generalitat ni de cap institució, la senyera és 
la bandera del poble de Catalunya, i renegar-hi així és només 
regalar-li a una part i que, per tant, la instrumentalitzi en el seu 
benefici. 

Els poderosos, com està clar, sempre voldran tenir el control de 
la societat, i una manera és controlar els seus símbols, renegar 
de la senyera és simplement regalar-li a ells, que es puguin alçar 
com a garants del catalanisme, ja que els altres reneguen de 
l’emblema nacional. 

Per tant, com a catalans hem de defensar una bandera que 
representa la nació, que no és res més que el poble (i el seu 
territori clar, el territori s’ha de respectar i defensar, algú que 
malda la terra no l’estima) i com a persones que volem un món 
millor, un món més just, un món on no hi hagi l’explotació de 
l’home per l’home, no podem malmetre l’emblema del poble i 
regalar-li a l’enemic facilitant-li així la seva feina de domini. 

Christian 

Ressenya 


Bakunin - Recull d'escrits breus 


Títol: Bakunin - Recull d’escrits breus 
Autor: Mikhaïl Bakunin 
Any de publicació: 2012 
Producció editorial: Aldarull Edicions, 
Biblioteca Social d’Olot, Col·lectiu 
“Negres Tempestes”, Distribuïdora 
Logofòbia i editorial U E1 Grillo 
Libertario”. 

Pàgines: 92 
Mida: 13,5x20cm 
ISBN: 9788493853877 

Bakunin - Recull d’escrits breus és una 
compilació d’articles d'un dels autors 
clàssics més importants de l'anarquisme 
que permet conèixer algunes de les 
temàtiques que Mikhaïl Bakunin va 
estudiar al llarg de la seva vida. Així, 
trobem articles sobre la qüestió 
nacional, la submissió de la dóna a les 
institucions del matrimoni i la família, 
l'associacionisme obrer o el socialisme 

no estatalista, que, malgrat el pas 
del temps, ens permeten treure'n 
conclusions adients per als difícils 
temps que ens ha tocat viure. 

Aquest llibre és resultat de la 
iniciativa portada a terme per la 
Biblioteca Social d'Olot 
(www.bsolot.info) per traduir i 
editar en català escrits i llibres 
amb la finalitat de limitar la 
mancança d'obres de temàtica 
llibertària en aquesta llengua i, per 
tant, normalitzar el català en els 
diferents àmbits llibertaris. 
Aquesta versió en paper ha 
comptat amb la col·laboració de 
l'editorial Aldarull, el col·lectiu 
Negres Tempestes, la distribuïdora 
Logofòbia i l'editorial “El Grillo 
Libertario”. 

La Rosa dels Vents 


Recerca autònoma 

(Article realitzat a partir d'apunts d'un antic membre del col·lectiu 
Recerca Autònoma). 

Recerca autònoma va ser un col·lectiu d'afinitat ideològica que va 
néixer a principis de l'any 1992 a la ciutat de València. De caire 
autònom (mai no es van definir com a “anarco-independentistes”), els 
membres del col·lectiu van cercar una organització que trenqués amb el 
“sectorialisme” d'alguns col·lectius socials i/o una eina de treball des 
d'on abordar la qüestió nacional com a quelcom estretament lligat a la 
qüestió social. Les seves línies de treball principals van ser: 

- L’alliberament personal, col·lectiu i nacional 

- L’alliberament social 

- L’abolició del patriarcat 

Els membres de Recerca Autònoma (el nombre dels quals va oscil·lar 
entre les vint persones en la seva etapa inicial fins a la dotzena en el 
moment de la seva dissolució) provenien majoritàriament de diferents 
col·lectius socials que tenien com a lloc d'encontre el Kasal Popular 1 
(Assemblea Antifeixista, Kol·lectiu Anti-Repressió, Kol·lectiu Autònom 
Antimilitarista, Dones Esmussades i CSE). La resta dels membres eren 
antics militants de l'organització juvenil Maulets i/o del PSAN. 

Recerca Autònoma va editar una publicació de caire obert, contingut 
ideològic i de periodicitat mensual, amb una tirada 200-300 exemplars. 
També van realitzar un programa setmanal a la ràdio lliure valenciana 
Ràdio Klara. 

A nivell intern, Recerca Autònoma desplegà un gran esforç 
organitzatiu: els i les integrants dels col·lectius celebraven una 
assemblea general setmanal en la que s'establien les diferents 
comissions de treball que també es reunien amb una periodicitat 
setmanal. En termes generals, aquestes comissions es corresponen amb 
els principals eixos temàtics que el col·lectiu va treballar durant la seva 
existència (dones, lluita social i qüestió nacional). 

Relació amb altres organitzacions i col·lectius 

Mentre l’Esquerra Independentista de la ciutat de València va ignorar la 
feina desenvolupada per Recerca Autònoma, el sector llibertari més 
intransigent (Juventudes Libertarias) començà des del principi una 
“guerra” directa mitjançant pintades i articles. El motiu de fons 
d'aquesta bel·ligerància va ser la rivalitat, ja que Recerca Autònoma 
treballava dins del Kasal Popular i les Juventudes Libertarias volien ser 
l'única referència per als diferents col·lectius socials d'aquest casal. 

En el seu àmbit d’actuació, els membres de Recerca Autònoma eren 
actius als principals col·lectius socials i a la mateixa Assemblea 
d’Okupes del Kasal, així com a les diferents coordinadores existents a 
València i a l’Horta (Bloc Anticapitalista i Xarxa per la Insubmissió 
Total, entre d’altres). Recerca Autònoma també es va distingir, junt a 
l’Assemblea Antifeixista, per la participació en els grups d’autodefensa 
a les diferents accions-manifestacions convocades pels grups socials del 
Kasal Popular. 

Pels que fa a les relacions amb altres col·lectius i organitzacions, 
Recerca Autònoma va establir relacions amb altres grups autònoms, 
tant a nivell de Països Catalans, com a nivell estatal (amb Lucha 
Autònoma de Madrid i Saragossa i Loita Autònoma de Galiza), tot i 
que aquestes relacions només van ser conjunturals. 

És molt probable que el desallotjament del Kasal Popular, produït el 20 
de desembre de 1996, hagués tingut una importància cabdal en la 
dissolució de Recerca Autònoma ja que amb la desaparició del Kasal 
Popular tot un teixit de col·lectius socials amb que feien suport mutu va 
desaparèixer també: aquests no eren col·lectius del barri on era el centre 
social per la qual cosa, amb la desaparició de l'espai que els facilitava el 
contacte i la realització de les seves activitats, és probable que molts 
dels seus membres marxessin als seus pobles o barris. 

Unes paraules sobre la qüestió nacional a Ucranïa 


En els albors de l’abolició del despotisme tsarista, amb la revolució de 
1917 s’obriren perspectives de relacions socials noves i lliures pel món 
del treball, fins llavors sota el violent jou de 1’Estat rus. La noció 
d’autodeterminació integral, incloent una ruptura completa amb l’Estat 
rus, s’obrí pas de manera natural entre la població. Van aparèixer 
multitud de grups que propagaren tot tipus d’idees entre la població 
ucraïnesa: cada un d’ells tenia el seu propi punt de vista i interpretava la 
idea de l’autodeterminació d’acord als seus interessos fraccionats. Però 
les masses treballadores d’Ucraïna no s’identificaren amb ningun 
d’aquests grups ni s’uniren a ells. 

Han passat més de set anys des de llavors i la noció d’autodeterminació 
s’ha desenvolupat entre els treballadors ucraïnesos i ha augmentat la 
comprensió que tenen d’ella. Ara s’han identificat amb ella i 
ho demostren sovint en la vida quotidiana. Per exemple, 
reclamen el dret a usar el propi idioma i el dret a la pròpia n 
cultura, una cosa considerada tabú amb anterioritat a la 
revolució. També reclamen el dret a viure la seva vida d’acord 
als propis usos i costums. A certs senyors estatistes, que 
abriguen el propòsit de construir un Estat ucraïnès 
independent, els agradaria apropiar-se d’aquestes 
manifestacions de la realitat ucraïnesa, contra les 
quals els bolxevics, per cert, amb tota la seva i 
omnipotència, són incapaços de lluitar. No obstant 
això, aquests senyors estatistes no pareix que 
aconsegueixin atreure a les àmplies masses de 
treballadors amb ells i molts menys a mobilitzar-les per lluitar contra 
l’opressor partit bolxevic. Els sans instints dels treballadors ucraïnesos i 
la seva vida oprimida sota el jou bolxevic fan que siguin conscients del 
perill de qualsevol Estat. Per aquesta raó, rebutgen les tendències 
xovinistes i no les mesclen amb les aspiracions socials, al temps que 
busquen la seva pròpia vida cap a la emancipació. 

Hi ha matèria aquí per a una seriosa reflexió sobre el rol dels 
revolucionaris ucraïnesos, i dels comunistes llibertaris en particular, si 
realment desitgen desenvolupar un treball consistent entre els 


treballadors ucraïnesos. 

Aquest treball no pot desenvolupar-se sobre els mateixos eixos que el 
1918-1920, perquè la realitat del país ha canviat molt. En aquell temps, 
el poble treballadors ucraïnès, que havia tingut un paper tan destacat en 
l’aixafament de tots els mercenaris de la burgesia (Denikin, Petliura y 
Wrangel) no podia ni tan sols imaginar-se que, al final de la revolució, 
es trobaria tan ignominiosament enganyat i explotat pels bolxevics. 

Aquells eren els dies en què tots lluitàvem contra la restauració del 
règim tsarista. No hi havia massa temps per analitzar i investigar a tots 
els intrusos que s’unien a la lluita. La fe en la revolució vorejava tot 
pensament secundari sobre aquests intrusos o les qüestions que podrien 
haver sorgit respecte ells, com si havien de ser considerats amics o 
engalipadors. Al mateix temps, els treballadors estaven en lluita 
front a la contrarevolució, centrant-se només en combatre 
els qui apareixien com a part de les files enemigues, 
enfrontant-se amb empenta a la mort en 
defensa de la revolució. 



* Més tard, la mentalitat dels treballadors 
ucraïnesos canvià molt: havien tingut 
temps de familiaritzar-se a més no poder 
amb aquests intrusos i en lo successiu es mostrarien més crítics a 
l’hora d’avaluar el que havien guanyat amb la revolució o, almenys, 
el que quedava d’ella. Reconegueren en aquests intrusos els seus 
enemics mortals: encara que s’haguessin “ucraïnetzat” i aixequessin la 
bandera del socialisme, van veure que en realitat obraven de tal forma 
que s’unien a l’explotació del món del treball. Tenen clar que fou 
aquesta casta de socialistes, voraços explotadors, la que els arrabassà les 
seves conquestes revolucionàries. Resumint, estan convençuts que sota 
màscara dels bolxevics es troba quelcom semblant a l’ocupació austro- 
húngara. 

Aquesta ocupació encoberta predisposa a les masses a certa reacció 
xovinista dirigida contra els intrusos. No en va els senyors bolxevics 

governen Ucraïna des de Moscú, amagant-se rere testaferros ucraïnesos: 
és el creixent odi de les masses ucraïneses el que marca aquest fet. És la 
vertadera natura del despotisme bolxevic el que està portant els 
treballadors ucraïnesos a buscar la manera de treure-se’ls de sobre i 
avançar cap a una societat realment lliure. Els bolxevics tampoc 
s’adormen en els llorers i estan tractant d’adaptar-se a tota costa a la 
realitat ucraïnesa. El 1923 marxaven a la deriva: des de llavors han 
modificat les tàctiques i no han tardat en agafar la realitat ucraïnesa. 

A més a més, no han dubtat en associar el destí del bolxevisme amb el 
nacionalisme i, en consonància amb això, han afegit articles al respecte 
en la “Constitució de l’URSS”, reconeixen a tot poble el seu dret 
d’autodeterminació, fins arribar a la secessió. Tot això és, per suposat, 
una completa farsa. Com es desenvoluparà l’actitud dels bolxevics? Els 
anys següents ho diran. L’anàlisi anarquista de la realitat actual 
d’Ucraïna ha de prendre bona nota d’aquests nous factors: l’odi dels 
treballadors ucraïnesos cap els intrusos del bolxevisme nacionalista. En 
quant a nosaltres, la principal tasca avui consisteix en explicar a les 
masses que l’arrel de tot mal no està en un grapat d’autoritats intruses, 
sinó en tota autoritat. La història dels anys recents aporta un argument 
d’un pes considerable, ja que Ucraïna ha contemplat una desfilada de tot 
tipus d’autoritats i, a l’hora de la veritat, s’han semblat totes com un 
pèsol a un altre. Hem de demostrar que un poder estatal “intrús” i un 
poder estatal “independent” vénen a ser el mateix i que els treballadors 


no guanyen res amb ningun d’ells: han d’orientar els seus esforços es 
trobin on es trobin i destruir l’aparell estatal i substituir-lo per 
organismes obrers i camperols d’autogestió social i econòmica. 

A pesar de tot, en abordar la qüestió nacional no hem d’oblidar els últims 
aconteixements d’Ucraïna. Ara es parla l’ucraïnès i en virtut de les noves 
tendències nacionalistes, els forasters que no parlin la llengua local 
pràcticament no seran escoltats. Aquesta és una qüestió que ens ha de 
quedar ben clara. Si els anarquistes han gaudit d’una dèbil audiència 
entre la pagesia ucraïnesa ha estat perquè s’han concentrat principalment 
en torn a les ciutats i, sobretot, perquè no s’han expressat en el 
llenguatge del camp ucraïnès. 

La vida ucraïnesa està plena de tot tipus de possibilitats, especialment de 
potencial per a un moviment revolucionari. Els anarquistes tenen una 
gran oportunitat d’influir aquest moviment, fins a convertir-se en els 
seus mentors, a condició que apreciïn la diversitat de la vida social i 
adoptin una posició clara de lluita oberta i frontal contra totes les forces 
hostils als treballadors (...) Aquest és un encàrrec que no pot ser portat a 
la pràctica sense una organització anarquista ucraïnesa gran i potent. És 
tasca dels anarquistes ucraïnesos començar a posar-la en peu des de ja 
mateix. 

Nestor Makhno 

7è certamen de contes antiautoritaris 


BASES DE PARTICIPACIÓ 

TEMÀTICA: Els relats han de promoure els valors anarquistes 
(denúncia, reflexió, crítica, transformació social, solidaritat...) 
IDIOMA: Només s’acceptaran relats en català, doncs un dels 
objectius bàsics d’aquest certamen és promoure’n l’ús i deixar 
enrere els complexos. Els relats no seran valorats per 
l’ortografia, sinó pel fet que acompleixin amb les bases i que 
tinguin una temàtica antiautoritària. 

EXTENSIÓ MÀXIMA: Aproximadament 13500 caràcters. 
ORIGINALITAT DE L’OBRA: Els relats hauran de ser creació 
de l’autor, però no cal que siguin inèdits, tot i que es valoraria 
com a quelcom positiu ja que intentem promoure la creativitat. 
TERMINI DE LLIURAMENT: El termini de presentació dels 
relats finalitzarà el 31 de gener de 2013. 

ENTREGA DE LES OBRES: Els texts s’enviaran al correu 
anarcontes@gmail.com, 

o en el cas de no disposar de connexió a Internet també 
s’acceptaran relats enviats a: 

«Negres Tempestes, At. Llibertari de Sants. C/ Maria Victòria 
10, 08014, Sants-BCN». 

PREMI: El certamen no pretén potenciar la competitivitat, i és 
per això que el premi serà la pròpia publicació de tots els contes 
enviats que s’ajustin a les bases. Cada participant al certament en 
rebrà un exemplar d’aquest recull de relats. 

PUBLICACIÓ: Negres Tempestes publicarà el llibre resultant en 
fúnció de les seves possibilitats. La publicació consistirà en un 
pròleg seguit dels relats rebuts que s’ajustin a les bases del 
certamen i diverses il·lustracions. 

DISTRIBUCIÓ: El llibre serà distribuït pel col·lectiu i per les 


llibreries o distribuïdores que Negres Tempestes cregui oportú. 
GUANYS ECONÒMICS: Els beneficis resultants de la venta 
del llibre pugui produir seran reinvertits en futures edicions de 
propers llibres. 

IL·LUSTRACIONS: També es pot col·laborar en el projecte de 
la creació del llibre, fent il·lustracions. Aquestes es publicaran 
seguint les mateixes condicions que els relats. Per fer-ho, posa’t 
en contacte amb nosaltres mitjançant el mateix correu. 

DRETS D’AUTOR: El llibre serà publicat sota llicencia de 
Creative Commons Reconeixement-No comercial-Sense obres 
derivades 2.5. Per consultar les condicions d’aquesta llicència es 
pot visitar: http://creativecommons.Org/licenses/by-nd-nc/l.0/ 
Col·lectiu Llibertari Negres Tempestes 
http://www.negrestempestes.org 

n'm hauria prou per a ensorrar l'economia, 
paralitzar l'Estat i demostrar que 
les lleis que imposen no són necessàries." 

Història 


L’urbanisme de la repressió 


Lme i urnanisme aermeix ta nostra viaa i tes xarxes ae relacions sociais 
dels nostres barris és una fet al que crec que poca gent possaria 
objeccions. Les ciutats, quan han estat pensades, obeeixen a un objectiu 
molt definit. A començaments del segle XIX moltes de les ciutats 
europees mantenien encara un traçat de carrers estrets i caòtics. Entre 
les excepcions importants caldria citar per exemple Londres, que l’any 
1666 havia patit un gran incendi que havia obligat a recontruir-la. 


preparava molts canvis, la majoria aeis quais s navien començat a 
gestar a Gran Bretanya durant la segona meitat del segle anterior. 
Especialment a partir del moment en que l’enginyer escocès James Watt 
reparant una màquina de vapor va idear una serie de millores que 
aprofitaven millor el vapor. Començava la revolució industrial i les 
antigues ciutats medievals de carrers estrets i densament poblades 
s’omplirien de fàbriques. 



La majoria de les ciutats europees 
encara mantenien l’urbanisme 
medieval. Però el segle XIX 


Un fet que a Barcelona encara va ser més complicat. Des del 1714 
per haver-se oposat a Felip V la ciutat seria castigada 
sistemàticament. L’estiu del 1717 es va decretar 

l’aixecament d’una Ciutadella 
militar per controlar la població, 
un emplaçament envoltat per 
un perímetre lliure 
d’edificacions 

que equivalia al tret d’un fusell. El projecte, pensat per Joris Pròsper 
Van Verboom l’enginyer en cap de les tropes filipistes durant el setge de 
Barcelona, afectava el barri de la Ribera, l’area més poblada de la 
ciutat. Prop de 1.500 cases van ser enderrocades pels seus propis 
habitants, obligats a fer-ho. Una gent que no va trobar una solució fins 
el 1753 quan es va edificar la Barceloneta, curiosament obra del mateix 
enginyer. 

Una ciutat que a més era vigilada pels canons del castell de Montjuïc, 
que l’any 1753 va ser reconstruït per l’enginyer militar Juan Martín 
Zeremeno, que era encorsetada per les muralles i envoltada per un 
perímetre de 1500 vares (aproximadament 1300 metres) al voltant de la 
muralla en el qual no es podia edificar. 



Tot i la intenció de l’estat d’empetitir Barcelona aquesta va anar 
creixent convertint-se a principis del XIX en la ciutat més densament 
poblada d’Europa. A tot això caldria afegir que a partir de l’any 1833 
amb T aplicació de la màquina de vapor a la 
fàbrica Bonaplata, situada al Raval, va 
començar la revolució industrial a la 
capital catalana. El Raval es va omplir 
de fàbriques construïdes a espais 
adaptats, com antics convents. Llocs 
insalubres, atapeïts, amb soroll, poca 
llum i poca ventilació. Fàbriques on les 
màquines funcionaven constantment i on 
treballaven dones, homes i nens a partir 
dels 5 anys en interminables jornades 
laborals. Una incipient classe obrera que 
a més havia de suportar el pes de les 
quintes que feien que els seus joves 
haguessin de marxar a les guerres 
colonials a defensar els interessos de la 
burgesia. En aquest context, a partir dels 
anys trenta, van començar les 
bullangues, esclats espontanis del 
descontentament popular. Uns esclats 
que amb una Barcelona feta de carrers 
estrets eren difícils de controlar pels 
militars. 


Però com ja he dit abans Barcelona no 
era l’única ciutat amb un entramat de 

carrers medieval. L’any 1852 començava a Paris una reforma ideada 
per l’enginyer Haussman que sota el lema “París embellit, París 
ampliat, París sanejat” pretenia obrir grans avingudes per tota la ciutat. 
Un projecte justificat per les teories higienistes, segons les quals la 
millor circulació de l’aire faria minvar la mortalitat i evitaria epidèmies 
com la de còlera que París va patir el 1832. En realitat l’higienisme 
s’equivocava ja que la principal font de transmissió de malalties no va 
ser l’aire sinó l’aigua. 

Però amb les teories higienistes a la ma Napoleó III, gràcies a les grans 
avingudes, facilitava els moviments de tropa i la possibilitat de disparar 
amb canons sobre les munions a les barricades. Tot i que el lema oficial 
de la reforma no va ser “París controlat, París reprimit, París silenciat” 
els governants francesos tenien molt presents revoltes com les de 1830 i 
1848. 

En paral·lel a la reforma de París i emmirallant-se en ella els 
governants barcelonins van intentar la reforma de la capital catalana. 
Els militars ja havien començat l’any 1826 l’obertura de l’eix que 
formen els carrers Ferran i Jaume I. Una obertura que l’any 1840 va 
arribar a la plaça de Sant Jaume i deu anys més tard a la plaça de 
l’Àngel. L’any 1852 l’alcalde de Barcelona Dupuy prosseguia aquest 
projecte de reforma interior amb l’inici de l’obertura del carrer 
Princesa. Un eix que, com en el cas francès, permetria el desplaçament 
de tropes. En aquest cas des de la Ciutadella fins el barri obrer del 
Raval. 

L’any 1854 va començar l’enderroc de les muralles i el 1860 s’iniciava 
el pla d’eixample de Cerdà. Una quadrícula amb vies de 20, 30 i 60 
metres que s’estenia per tot el pla de Barcelona, superant fins i tot el 
seu terme municipal. Les teories utilitzades per Cerdà eren les mateixes 
que va utilitzar l’enginyer francès Haussman. 

Una quadricula que ha donat fama a la Barcelona però que se’ns dubte 
va ser utilitzada com element de control del poder. Un exemple clar el 
trobem en el maig de 1937. Observant els plànols del dies 3 i 4 de 
maig, quan comencen els enfrontaments, es pot constatar que el control 
anarquista de la ciutat coincideix quasi exactament amb els limits de 
l’Eixample. Els carrers amples planejats per Cerdà dificultaven les 
barricades de la mateixa manera com també dificultaven les solidaritats 
entre veïns. 


Agus Giralt 


















